# data[].attributes.body
Artikel dari akhbar Berita Harian bertarikh 3/11/2017 yang bertajuk "Ketagihan gajet punca institusi keluarga runtuh" meneraskan tentang keruntuhan institusi keluarga dalam penggunaan gajet yang tidak terkawal di kalangan ahli keluarga. Adalah didapati bahawa menerusi skor IKK tahun 2016, kawalan penggunaan teknologi komunikasi adalah amat rendah pada 5.28 daripada 10 seterusnya menunjukkan boleh berlaku kerenggangan keluarga dengan masalah ini.

Lebih lagi, ketagihan gajet ini bukan sahaja melibatkan golongan muda, malah juga turut melibatkan golongan dewasa dan didapati banyak masa bersama keluarga dihabiskan bersama dengan gajet.

Dengan perlaksanaan Bulan Keluarga Kebangsaan 1 Malaysia (BKK1M) dengan tema Saya Sayang Keluarga Saya, KPWKM dan LPPKN turut menyediakan pelbagai program bagi mengukuhkan institusi kekeluargaan.

Artikel ini juga turut menegaskan bahawa keluarga adalah diibaratkan seperti mangkuk tingkat, di mana setiap lapisan adalah berbeza dan apabila dibuka satu per satu, ia kelihatan meriah dan harus disemai agar hubungan silaturahim antara keluarga utuh kekal.

Akhir sekali, adalah perluasan program FACE iaitu Pemeriksaan Keluarga dan Komuniti ke seluruh negara dan diharap dapat mengukuhkan institusi keluarga.

# data[].attributes.body
- Gajet memudahkan perhubungan antara keluarga.

- Keluarga berkembang mengikut peredaran kemajuan teknologi.

- Penggunaan aplikasi interaktif dalam telefon pintar yang boleh merangsang dan mengasah kreativiti anak-anak atau golongan muda.

- Membina keluarga yang celik IT.

- Meluaskan pengetahuan anak-anak dan keluarga tentang dunia dan masyarakat luar melalui internet yang boleh diakses menggunakan gajet.

# data[].attributes.body
- Merenggangkan perhubungan fizikal keluarga seperti berhubung secara bersemuka.

- Masa yang terluang habis digunakan dengan bermain telefon atau gajet.

- Menyebabkan kekerapan menyebut "Saya sayang keluarga" semakin kurang.

- Boleh menyebabkan prestasi pembelajaran anak-anak terjejas disebabkan terlampau banyak masa dihabiskan dengan gajet.

- Membawa kepada ketagihan teknologi yang kronik dan boleh menyebabkan masalah kesihatan.

# data[].attributes.body
- Menerapkan sikap bertanggungjawab antara ahli keluarga untuk mengimbangan penggunaan gajet.

- Ibu bapa sebagai ketua keluarga haruslah bersikap tegas dalam menerapkan peraturan penggunaan gajet di dalam keluarga.

- Perlu ada pengurusan penggunaan gajet yang terkawal di dalam keluarga.

- Menetapkan had penggunaan gajet dan tidak menggunakan gajet semasa bersama ahli keluarga.

- Ibu bapa membawa sekeluarga beriadah setiap hujung minggu dengan tidak menggunakan gajet.